stanford-oval/wikipedia huggingface dataset:
Izzie Stevens
Tarina

Izzie on kotoisin köyhistä oloista ja asui nuorena asuntoautossa yhdessä äitinsä kanssa. 16-vuotiaana hän sai tyttären, jonka hän antoi adoptoitavaksi. Izzie rahoitti lääketieteen opintonsa työskentelemällä mallina.
Sarjan ensimmäisessä jaksossa Izzie tulee Seattle Gracen sairaalaan harjoittelijaksi. Hän ystävystyy nopeasti toisten harjoittelijoiden Meredith Greyn ja George O’Malleyn kanssa. Izzie seurustelee jonkin aikaa Alex Karevin kanssa, mutta pari eroaa Karevin uskottomuuden vuoksi. Tämän jälkeen Izzie rakastuu potilaaseensa Denny Duquetteen ja menee kihloihin tämän kanssa. Denny kuitenkin menehtyy leikkauksen jälkeisten sivuvaikutusten takia. Izzie alkaa epäillä lääketieteellisen uransa onnistumismahdollisuuksia, mutta päättää lopulta palata kirurgiohjelmaan lahjoitettuaan Dennyltä saamansa 8,7 miljoonan dollarin perintönsä uuden ilmaisklinikan rakentamiseen. Sarjan kolmannen tuotantokauden lopussa Izzie suorittaa onnistuneesti harjoittelijoiden päättökokeen, ja ylenee apulaislääkäriksi.
Sarjan neljännellä tuotantokaudella Izziellä on lyhyt romanssi Georgen kanssa. Suhde ei kuitenkaan onnistu, ja pari päättää jatkaa ystävinä. Sittemmin Izzie palaa yhteen Alexin kanssa. Viidennellä tuotantokaudella Izzie sairastuu ja alkaa nähdä hallusinaatioita kuolleesta sulhasestaan Dennystä. Izzie ei ensin ymmärrä mistä on kyse, mutta alkaa lopulta selvittää asiaa lääketieteellisillä kokeilla. Hänellä diagnosoidaan metastaasinen melanooma. Syöpä on levinnyt Izzien aivoihin aiheuttaen hallusinaatiot. Derek tekee Izzielle kaksi aivoleikkausta, joista tämä selviää. Izzien paraneminen sairaudesta jää silti epävarmaksi. Izzie menee Alexin kanssa naimisiin sarjan sadannessa jaksossa. Pian tämän jälkeen hänen tilansa romahtaa vaarallisesti, mutta hän jää eloon.
Sarjan kuudennella tuotantokaudella Izzie alkaa parantua ja palaa töihin puolikuntoisena. Hän saa kuitenkin potkut hoitovirheen takia. Izzie syyttää potkuista Alexia, joka oli kertonut kirurgian päällikölle Webberille Izzien olevan hänestä vielä liian sairas työskentelemään. Izzie jättää Alexin kirjeellä. Izzie ja Alex antavat myöhemmin toisilleen anteeksi, mutta päätyvät lopulta avioeroon, koska Alex haluaa jatkaa elämäänsä sellaisen naisen kanssa, joka ei jätä häntä. Izzie lähtee Seattlesta. Myöhemmin paljastetaan, että Izzie asuu Kansasissa kahden lapsensa kanssa ja työskentelee onkologisena kirurgina. Izzien lapset, kaksoset Eli ja Alexis syntyivät Alexin ja hänen syöpähoitojen varalla olleista alkioista.
Aiheesta muualla

ABC - Grey's Anatomy - Izzie Stevens
Nelonen - Greyn anatomia - Katherine Heigl (Arkistoitu – Internet Archive)
TV Fanatic - Izzie Stevens
Greyn anatomia
| --- | --- |
Hahmot:: Meredith Grey (Ellen Pompeo) | Derek Shepherd (Patrick Dempsey) | Cristina Yang (Sandra Oh) | Alex Karev (Justin Chambers) | George O'Malley (T.R. Knight) | Izzie Stevens (Katherine Heigl) | Preston Burke (Isaiah Washington) | Miranda Bailey (Chandra Wilson) | Richard Webber (James Pickens, Jr.) | Addison Montgomery (Kate Walsh) | Denny Duquette (Jeffrey Dean Morgan) | Mark Sloan (Eric Dane) | Callie Torres (Sara Ramirez) | Erica Hahn (Brooke Smith) | Lexie Grey (Chyler Leigh) | Owen Hunt (Kevin McKidd) | Arizona Robbins (Jessica Capshaw) | April Kepner (Sarah Drew) | Jackson Avery (Jesse Williams) | Teddy Altman (Kim Raver)
Muuta:: Jaksot | Rakkauden anatomia | Shonda Rhimes
Intel Core 2

Intel Core 2 Duo E6300
Intel Core 2 on Intelin yhdeksännen sukupolven x86-suoritinarkkitehtuuri.
Intel Core 2 -arkkitehtuuriin pohjautuvia suorittimia ovat Intel Core 2 Duo ja Intel Core 2 Solo sekä palvelinkäyttöön tarkoitettu Xeon. Duo viittaa kaksiytimiseen ja Solo yksiytimiseen suorittimeen. Uusimmat versiot näistä ovat vastaavasti Extreme ja Quad (neliytiminen) -suorittimet. Core-arkkitehtuuriin perustuvat suorittimet ovat syrjäyttäneet aiemmat Pentium-suorittimet.
Uuden arkkitehtuurin ominaisuudet

Toisin kuin vanhaan NetBurst-arkkitehtuuriin perustuvat suorittimet, kuten Pentium 4 ja Pentium D, Core 2 -suorittimia ei ole suunniteltu toimimaan korkeilla kellotaajuuksilla, vaan ne on suunniteltu käsittelemään enemmän tietoja yhdellä kellojaksolla tuoden lisää tehoa ja säästäen energiaa. Tämän mahdollistaa Core-arkkitehtuurin 14-vaiheiset liukuhihnat, jotka pystyvät suorittamaan neljää käskyä rinnakkain. Liukuhihnat ovat pituudeltaan vain puolet viimeisten Pentium 4 -suorittimien hihnoista. Uutena tekniikkana tuli myös makrofuusio. Makrofuusiossa yhteiset käskyparit kyetään yhdistämään yhdeksi sisäiseksi käskyksi tämän jälkeen ne kyetään suorittamaan yhdellä mikro-operaatiolla. Core arkkitehtuurissa on myös kehitetty Arithmetic Logic Unit joka auttaa makrofuusioiden toimintaa. ALU myös auttaa säästämään energiaa sisältäen mikro-operaatiofuusion joka on energiansäästötekniikka.
Advanded Smart Cache on moniytimisille suorittimille optimoitu välimuistitekniikka. Tekniikka parantaa suorituskykyä kasvattamalla ytimien mahdollisuutta päästä välimuistissa olevaan dataan käsiksi. Tekniikka mahdollistaa saman välimuistin jakamisen Core 2 duo suorittimien tapauksessa molemmille ytimille. Tekniikka osaa jakaa välimuistin ytimien välillä niiden tarpeellisuuden perusteella. Etuna jaetusta välimuistista on että se vähentää suoritinväylän ja muistin työmäärää.
Smart Memory Access optimoi laitteiston suorituskykyä optimoimalla saatavan kaistanleveyden käyttöä muistien välillä. Tekniikalla pyritään varmistamaan, että data kyetään käsittelemään niin nopeasti kuin mahdollista ja data on mahdollisimman lähellä tarvittavaa paikkaa. Smart Memory Accessin memory disambiguation -algoritmi arvioi kyetäänkö jokin tietty latauskäsky suorittamaan ennen tallennusoperaatiota. Mikäli ohittaminen on mahdollista, suoritin käyttää vähemmän aikaa odottamiseen ja kykenee prosessoimaan tietoa. Mikäli ohittaminen epäonnistuu, memory disambiguation havaitsee epäonnistumisen, jonka jälkeen se lataa datan uudelleen ja suorittaa käskyn.
L1-välimuistissa on 2 ennakoivaa noutoyksikköä, jotka pyrkivät varmistamaan että data on tarvittavassa paikassa. Noutoyksiköt tunnistavat tulevia käskyjä ja noutavat datan valmiiksi välimuistiin. L2-välimuistissa on kaksi vastaavaa yksikköä, jotka analysoivat ytimien datahakuja ja varmistavat että muistissa on tarvittavaa dataa.
Lisää tehoa ja virransäästöä tuovat SSE-käskyjen 128-bittiset väylät. Näiden ansiosta suoritin suoriutuu useimmista SSE-käskyistä yhdessä kellojaksossa. Intelin aikaisemmat suorittimet jakoivat 128-bittisiä tietoja käsittelevät SSE-käskyt kahteen 64-bittiseen osaan ja käsittelivät ne erikseen.
Suoritin osaa järjestää latauskäskyt suoriutumaan ennen tallennuskäskyjä, jolloin selvitään virhetilanteesta, jossa tallennuskäsky olisikin muuttanut latauskäskyn tulosta. Mahdollisuus siirtää latauskäskyjä tallennuskäskyjen edelle lisää huomattavasti suorittimen tehoa.
Intel Core -arkkitehtuuri pohjautuu osittain vanhaan P6-arkkitehtuuriin, vaikka onkin kokonaan uudelleensuunniteltu. Core-arkkitehtuuri tukee muun muassa 64-bittistä käskykantaa EM64T.
Julkaistut mallit

Yleisin Core 2 -ydin eli Conroe on tarkoitettu työpöytätietokoneisiin ja Merom-kannettaviin.
Kentsfield (neliytiminen Conroe) ja Penryn (45 nm Merom) ovat Conroe-ytimen muunnelmia. Woodcrest-ydin on tarkoitettu palvelinsuorittimen ytimeksi, ja vaikka sekin perustuu Core-arkkitehtuuriin, on sillä jo ennestään tuttu nimi Xeon.
Ensimmäinen Core 2 Duo -suoritinydin Conroe julkaistiin 27. helmikuuta 2006 Fragapaloozassa. Nämä ytimet valmistettiin 65 nm:n SOI-valmistustekniikalla (Silicon on insulator) ja niiden tarkoituksena oli syrjäyttää Pentium 4- ja Pentium D -suorittimet. Julkaisussa uusien suorittimien väitettiin olevan 40 prosenttia tehokkaampia ja kuluttavan virtaa 40 prosenttia vähemmän kuin edeltäjänsä. Conroe-ytimiset suorittimet sisältävät 4 megatavua L2-muistia lukuun ottamatta E6300- ja E6400 -suorittimia, joiden L2-muistin koko on 2 megatavua. L2-muisti on yhteinen kummallekin ytimelle, toisin kuin edellisissä kaksiydinsuorittimissa.
Intel Core 2 Duo -suorittimia on markkinoilla pöytäkoneisiin 1,66–3,33 gigahertsin ja
kannettaviin 1,66–2,33 gigahertsin kellotaajuuksilla. Ensimmäinen neliytiminen työpöytäsuoritin, Intel QX6700 julkaistiin marraskuussa 2006. Tämän jälkeen alkuvuodesta 2007 julkaistiin uusi Core 2 Extreme -neliydinmalli, QX6800 ja samalla uudet Core 2 Quad -neliydinmallit Q6600 ja Q6700. Ensimmäinen 1333 megahertsin FSB-neliydinsuoritin, QX6850 julkaistiin kesällä 2007; siinä oli neljä 3GHz:n ydintä. Marraskuussa 2007 julkaistiin ensimmäinen 45 nanometrin työpöytäsuoritin, QX9650; siinä on jo peräti 12 megatavua L2-välimuistia ja uutena ominaisuutena SSE 4.1 -käskykanta. QX suorittimet ovat 2 + 2 ytimellisiä eli niissä käytetään  front side bus -väylää tiedon siirtämiseen eri ytimien välillä.
Alkuvuodesta 2008 julkaistiin muut 45 nm työpöytäsuorittimet Extreme-mallin, QX9650:n rinnalle ja samalla tuli uusi Extreme-malli, joka korvasi QX9650-suorittimen. Uusi Extreme-malli on Yorkfield-koodinimeen perustuva työpöytäsuoritin QX9770, jossa on myös 12 megatavua L2-välimuistia, mutta uutena ominaisuutena 1600 MHz väylä ja nopeampi kellotaajuus, 4 x 3,2GHz.
Penryn-koodinimellisissä suorittimissa on pienemmän valmistustekniikan lisäksi 47 uutta SSE 4 -lisäkäskyä 128-bittisten SSE-käskyjen suorittamiseen kykenevä Super Shuffle Engine ja Fast Radix-16 -jakaja jonka tehtävänä on nopeuttaa jakolaskuja kokonais- ja liukuluvuilla.
Core 2 -arkkitehtuuriin perustuvat suorittimet > Celeron (Socket T eli LGA775) > Yksiytimiset

Celeron 420 (Conroe-L -ydin 512 kilotavun L2-välimuistilla)
Celeron 430 (Conroe-L -ydin 512 kilotavun L2-välimuistilla)
Celeron 440 (Conroe-L -ydin 512 kilotavun L2-välimuistilla)
Celeron 450 (Conroe-L -ydin 512 kilotavun L2-välimuistilla)
Core 2 -arkkitehtuuriin perustuvat suorittimet > Celeron Dual-Core (Socket T eli LGA775) > Kaksiytimiset

Celeron Dual-Core E1200 (Allendale-ydin 512 kilotavun L2-välimuistilla)
Celeron Dual-Core E1400 (Allendale-ydin 512 kilotavun L2-välimuistilla)
Core 2 -arkkitehtuuriin perustuvat suorittimet > Pentium Dual-Core (Socket T eli LGA775) > Kaksiytimiset

Pentium Dual-Core E2140 (Allendale-ydin 1024 kilotavun L2-välimuistilla)
Pentium Dual-Core E2160 (Allendale-ydin 1024 kilotavun L2-välimuistilla)
Pentium Dual-Core E2180 (Allendale-ydin 1024 kilotavun L2-välimuistilla)
Pentium Dual-Core E2200 (Allendale-ydin 1024 kilotavun L2-välimuistilla)
Pentium Dual-Core E2220 (Allendale-ydin 1024 kilotavun L2-välimuistilla)
Pentium Dual-Core E5200 (Wolfdale-ydin 2048 kilotavun L2-välimuistilla)
E5200-suoritin julkaistiin vuoden 2008 kolmannella neljänneksellä  ja se on tuotettu 45 nanometrin valmistusprosessilla.  Suoritin tuottaa enimmillään 65 wattia lämpöä.
Core 2 -arkkitehtuuriin perustuvat suorittimet > Core 2 Duo (Socket T eli LGA775) > Kaksiytimiset

Core 2 Duo E4300 (Allendale-ydin 2048 kilotavun L2-välimuistilla)
Core 2 Duo E4400 (Allendale-ydin 2048 kilotavun L2-välimuistilla)
Core 2 Duo E4500 (Allendale-ydin 2048 kilotavun L2-välimuistilla)
Core 2 Duo E4600 (Allendale-ydin 2048 kilotavun L2-välimuistilla)
Core 2 Duo E4700 (Allendale-ydin 2048 kilotavun L2-välimuistilla)
Core 2 Duo E6300 (Conroe- tai Allendale-ydin 2048 kilotavun L2-välimuistilla)
Core 2 Duo E6320 (Conroe-ydin 4096 kilotavun L2-välimuistilla)
Core 2 Duo E6400 (Conroe- tai Allendale-ydin 2048 kilotavun L2-välimuistilla)
Core 2 Duo E6420 (Conroe-ydin 4096 kilotavun L2-välimuistilla)
Core 2 Duo E6540 (Conroe-ydin 4096 kilotavun L2-välimuistilla)
Core 2 Duo E6550 (Conroe-ydin 4096 kilotavun L2-välimuistilla)
Core 2 Duo E6600 (Conroe-ydin 4096 kilotavun L2-välimuistilla)
Core 2 Duo E6700 (Conroe-ydin 4096 kilotavun L2-välimuistilla)
Core 2 Duo E6750 (Conroe-ydin 4096 kilotavun L2-välimuistilla)
Core 2 Duo E6800 (Conroe-ydin 4096 kilotavun L2-välimuistilla)
Core 2 Duo E6850 (Conroe-ydin 4096 kilotavun L2-välimuistilla)
Core 2 Duo E7200 (Wolfdale-ydin 3072 kilotavun L2-välimuistilla)
Core 2 Duo E7300 (Wolfdale-ydin 3072 kilotavun L2-välimuistilla)
Core 2 Duo E7400 (Wolfdale-ydin 3072 kilotavun L2-välimuistilla)
Core 2 Duo E8190 (Wolfdale-ydin 6144 kilotavun L2-välimuistilla)
Core 2 Duo E8200 (Wolfdale-ydin 6144 kilotavun L2-välimuistilla)
Core 2 Duo E8300 (Wolfdale-ydin 6144 kilotavun L2-välimuistilla)
Core 2 Duo E8400 (Wolfdale-ydin 6144 kilotavun L2-välimuistilla)
Core 2 Duo E8500 (Wolfdale-ydin 6144 kilotavun L2-välimuistilla)
Core 2 Duo E8600 (Wolfdale-ydin 6144 kilotavun L2-välimuistilla)
Core 2 Duo E8700 (Wolfdale-ydin 6144 kilotavun L2-välimuistilla)
E8400-suoritin käyttää 1333 MHz järjestelmäväylää.  E8400 julkaistiin ensimmäisellä neljänneksellä vuonna 2008. E8400 valmistetaan 45 nanometrin valmistusprosessilla.  Suoritin tukee virtualisointiteknologiaa , SpeedStep-nimistä virransäästöteknologiaa , ja tuottaa enimmillään 65 wattia lämpöä.
E8500-suoritin on muuten sama kuin E8400, mutta sen kellotaajuus on 160 MHz korkeampi kuin E8400-suorittimen.
E8300-suoritin käyttää myös 1333 MHz väylää. Erona E8400-suorittimeen on alhaisempi prosessorin kerroin. E8300 julkaistiin toisella vuosineljänneksellä 2008. E8200 suoritin julkaistiin vuoden 2008 ensimmäisellä neljänneksellä.  Suoritin käyttää "isoveljiensä" tapaan 1333 MHz tehollista väylää  ja tuottaa enimmillään 65 wattia lämpöä.  E8190-suoritin toimii 2.66 GHz:n kellotaajuudella.  8190-suoritin julkaistiin vuoden 2008 ensimmäisellä neljänneksellä.
Core 2 -arkkitehtuuriin perustuvat suorittimet > Core 2 Quad (Socket T eli LGA775) > Neliytimiset

Core 2 Quad Q6600 (Kentsfield-ydin kahdella 4096 kilotavun L2-välimuistilla)
Core 2 Quad Q6700 (Kentsfield-ydin kahdella 4096 kilotavun L2-välimuistilla)
Core 2 Quad Q8200 (Yorkfield-ydin kahdella 2048 kilotavun L2-välimuistilla)
Core 2 Quad Q9300 (Yorkfield-ydin kahdella 3072 kilotavun L2-välimuistilla)
Core 2 Quad Q9400 (Yorkfield-ydin kahdella 3072 kilotavun L2-välimuistilla)
Core 2 Quad Q9450 (Yorkfield-ydin kahdella 6144 kilotavun L2-välimuistilla)
Core 2 Quad Q9550 (Yorkfield-ydin kahdella 6144 kilotavun L2-välimuistilla)
Core 2 Quad Q9650 (Yorkfield-ydin kahdella 6144 kilotavun L2-välimuistilla)
Core 2 Quad Q9550s (Yorkfield-ydin kahdella 6144 kilotavun L2-välimuistilla. Alhaisempi TDP arvo kuin normaali Q9550-suorittimessa)
Q6600-suorittimessa on 8 megatavun L2-välimuisti  ja se valmistetaan 65 nanometrin valmistusprosessilla. Q6600-suoritin käyttää 1066 MHz tehollisella kellotaajuudella toimivaa FSB-väylää. Suorittimen TDP-arvoksi Intel on ilmoittanut 105 W.  Q6600 julkaistiin vuoden 2007 ensimmäisellä neljänneksellä.
Q6700-suorittimessa on myös 8 megatavun välimuisti.  Suoritin toimii 2.66 gigahertsin kellotaajuudella. Suoritin julkaistiin vuoden 2007 kolmannella neljänneksellä. Suoritin valmistetaan 65 nanometrin valmistusprosessilla.  Suorittimen TDP-arvo on 105 wattia.
Q9400 suorittimessa on 6 megatavun L2-välimuisti ja se käy 2.66 GHz kellotaajuudella. Suoritin julkaistiin kolmannella vuosineljänneksellä 2008. Suorittimen TDP-arvo on 95 wattia. Suorittimen järjestelmäväylä toimii 1333 MHz kellotaajuudella.
Q9400S-suorittimessa on 6 megatavun L2-välimuisti. Suoritin julkaistiin vuoden 2009 ensimmäisellä vuosineljänneksellä  ja se valmistetaan 45 nanometrin valmistusprosessilla. Suoritin tuottaa enimmillään 65 wattia lämpöä.
Q9450S-suorittimessa on 12 megatavun L2-välimuisti. Suoritin toimii 2.66 gigahertsin kellotaajuudella. Suoritin julkaistiin ensimmäisellä vuosineljänneksellä 2008. Suoritin tuottaa enimmillään 95 wattia lämpöä.
Q9550-suorittimessa on 12 megatavun L2-välimuisti. Suoritin julkaistiin ensimmäisellä vuosineljänneksellä 2008. Suoritin toimii 2.83 gigahertsin kellotaajuudella. Suoritin on valmistettu 45 nanometrin valmistusprosessilla ja se tuottaa enimmillään 95 wattia lämpöä.
Core 2 -arkkitehtuuriin perustuvat suorittimet > Core 2 Extreme (Socket T eli LGA775) > Kaksiytimiset

Core 2 Extreme X6800 (Conroe-ydin 4096 kilotavun L2-välimuistilla)
Core 2 -arkkitehtuuriin perustuvat suorittimet > Core 2 Extreme (Socket T eli LGA775) > Neliytimiset

Core 2 Extreme QX6700 (Kentsfield-ydin kahdella 4096 kilotavun L2-välimuistilla)
Core 2 Extreme QX6800 (Kentsfield-ydin kahdella 4096 kilotavun L2-välimuistilla)
Core 2 Extreme QX6850 (Kentsfield-ydin kahdella 4096 kilotavun L2-välimuistilla)
Core 2 Extreme QX9650 (Yorkfield-ydin kahdella 6144 kilotavun L2-välimuistilla)
Core 2 Extreme QX9770 (Yorkfield-ydin kahdella 6144 kilotavun L2-välimuistilla)
Core 2 -arkkitehtuuriin perustuvat suorittimet > Core 2 Extreme (Socket J eli LGA771) > Neliytimiset

Core 2 Extreme QX9775 (Yorkfield-ydin kahdella 6144 kilotavun L2-välimuistilla)
Core 2 -arkkitehtuuriin perustuvat suorittimet > Xeon UP (Socket T eli LGA775) > Kaksiytimiset

Xeon UP 3040 (Conroe- tai Allendale-ydin 2048 kilotavun L2-välimuistilla)
Xeon UP 3050 (Conroe- tai Allendale-ydin 2048 kilotavun L2-välimuistilla)
Xeon UP 3060 (Conroe-ydin 4096 kilotavun L2-välimuistilla)
Xeon UP 3065 (Conroe-ydin 4096 kilotavun L2-välimuistilla)
Xeon UP 3070 (Conroe-ydin 4096 kilotavun L2-välimuistilla)
Xeon UP 3075 (Conroe-ydin 4096 kilotavun L2-välimuistilla)
Xeon UP 3085 (Conroe-ydin 4096 kilotavun L2-välimuistilla)
Xeon UP E3110 (Wolfdale-ydin 6144 kilotavun L2-välimuistilla)
Xeon UP E3120 (Wolfdale-ydin 6144 kilotavun L2-välimuistilla)
Core 2 -arkkitehtuuriin perustuvat suorittimet > Xeon UP (Socket T eli LGA775) > Neliytimiset

Xeon UP X3210 (Kentsfield-ydin kahdella 4096 kilotavun L2-välimuistilla)
Xeon UP X3220 (Kentsfield-ydin kahdella 4096 kilotavun L2-välimuistilla)
Xeon UP X3230 (Kentsfield-ydin kahdella 4096 kilotavun L2-välimuistilla)
Xeon UP X3320 (Yorkfield-ydin kahdella 3072 kilotavun L2-välimuistilla)
Xeon UP X3330 (Yorkfield-ydin kahdella 3072 kilotavun L2-välimuistilla)
Xeon UP X3350 (Yorkfield-ydin kahdella 6144 kilotavun L2-välimuistilla)
Xeon UP X3360 (Yorkfield-ydin kahdella 6144 kilotavun L2-välimuistilla)
Xeon UP X3370 (Yorkfield-ydin kahdella 6144 kilotavun L2-välimuistilla)
Core 2 -arkkitehtuuriin perustuvat suorittimet > Xeon UP (Socket T eli LGA775) > Core 2 Xeon DP (Socket J eli LGA771)

Core 2 Xeon DP 5110
Core 2 Xeon DP 5120
Core 2 Xeon DP 5130
Core 2 Xeon DP 5140
Core 2 Xeon DP 5148
Core 2 Xeon DP 5150
Core 2 Xeon DP 5160
Core 2 Xeon DP E5310
Core 2 Xeon DP E5320
Core 2 Xeon DP E5335
Core 2 Xeon DP E5345
intel Quad core Q8250
Core 2 -arkkitehtuuriin perustuvat suorittimet > Xeon UP (Socket T eli LGA775) > Core 2 Duo Mobile (Socket M)(Merom-ydin)

Core 2 Duo L7200
Core 2 Duo L7300
Core 2 Duo L7400
Core 2 Duo L7500
Core 2 Duo T5500
Core 2 Duo T5600
Core 2 Duo T7200
Core 2 Duo T7300
Core 2 Duo T7400
Core 2 Duo T7600
Core 2 Duo T7700
Core 2 Duo T8100
Core 2 Duo T9300
Core 2 Duo P8700
Seuraava sukupolvi

Core 2 -suoritinten seuraajia ovat Intel Nehalem -suorittimet, jotka julkaistiin vuoden 2008 loppupuolella. Suorittimet perustuvat Core i7 -mikroarkkitehtuuriin ja ne valmistetaan 45 nm -prosessilla. Merkittävänä uudistuksena Front Side Bus-väylä on korvattu QuickPath-väylällä.
Talviolympialaiset 1944

V talviolympiakisat oli tarkoitus pitää vuonna 1940, mutta tuolloin niiden järjestäminen ei lopulta ollut mahdollista toisen maailmansodan takia. Talviolympiakisat aiottiin pitää Cortina d'Ampezzossa, Italiassa 1944, mutta niitä ei silloinkaan voitu järjestää maailmansodan takia, joten V talviolympiakisat olivat Sankt Moritzissa 1948.
Talviolympialaiset 1940

V talviolympiakisat oli tarkoitus pitää 1940. Talviolympiakisat myönnettiin pidettäviksi Sapporossa, Japanissa, mutta järjestäjät joutuivat perumaan ne Kiinan-Japanin sodan takia. Kansainvälinen olympiakomitea antoi kisat Sankt Moritzille, Sveitsiin, mutta erimielisyydet KOK:n ja järjestäjien välillä saivat aikaan kisojen myöntämisen Garmisch-Partenkirchenille, Saksaan. Niitä ei kuitenkaan voitu järjestää toisen maailmansodan takia, joten V talviolympiakisat aiottiin pitää Cortina d'Ampezzossa 1944.
Suomen joukkue Kanada-cupissa 1976

Suomen jääkiekkomaajoukkue vuoden 1976 Kanada-cupissa, jossa Suomi jäi alkusarjaan.
Kokoonpano

Päävalmentaja:  Lasse Heikkilä
| Pelipaikka | Num>  | Pelaaja | Joukkue (1975-1976) |
| --- | --- | --- | --- |
| MV | 18 | Antti Leppänen |  Tampereen Tappara |
| MV | 1 | Markus Mattsson |  Tampereen Ilves |
| MV | 19 | Jorma Valtonen |  HC Gherdëina |
| P | 4 | Tapio Flinck |  Porin Ässät |
| P | 8 | Tapio Levo |  Porin Ässät |
| P | 10 | Lasse Litma |  Tampereen Tappara |
| P | 3 | Timo Nummelin |  TPS |
| P | 12 | Jouni Peltonen |  Rauman Lukko |
| P | 2 | Pekka Rautakallio |  Phoenix Roadrunners |
| P | 5 | Heikki Riihiranta |  Winnipeg Jets |
| P | 9 | Timo Saari |  Jokerit |
| H | 20 | Matti Hagman |  HIFK |
| H | 23 | Hannu Kapanen |  Jokerit |
| H | 13 | Veli-Pekka Ketola |  Winnipeg Jets |
| H | 26 | Pertti Koivulahti |  Tampereen Tappara |
| H | 14 | Tapio Koskinen |  Porin Ässät |
| H | 17 | Harri Linnonmaa |  HIFK |
| H | 11 | Kari Makkonen |  Porin Ässät |
| H | 15 | Lasse Oksanen |  HC Gherdëina |
| H | 12 | Esa Peltonen |  HIFK |
| H | 24 | Matti Rautiainen |  Koovee |
| H | 21 | Seppo Repo |  TPS |
| H | 25 | Jouni Rinne |  Rauman Lukko |
| H | 16 | Juhani Tamminen |  Cleveland Crusaders |
| H | 22 | Jorma Vehmanen |  Rauman Lukko |
Jaakko Tuomi

Jaakko Tapio Tuomi (20. heinäkuuta 1931 – 8. heinäkuuta 2015) oli suomalainen eläinlääkäri ja professori. Hän oli 1968–1994 Eläinlääketieteellisen korkeakoulun mikrobiologian ja epidemiologian professori. Hän tutki punkkien nautakarjaan levittämään kuumeen epidemiologiaa.
Suomen joukkue jääkiekon maailmancupissa 1996

Suomen jääkiekkomaajoukkue vuoden 1996 maailmancupissa, jossa Suomi putosi puolivälierissä.
Kokoonpano

Päävalmentaja:  Curt Lindström
| Pelipaikka | Num>  | Pelaaja | Joukkue (1995-1996) |
| --- | --- | --- | --- |
| MV | 1 | Kari Takko |  Porin Ässät |
| MV | 30 | Markus Ketterer |  Färjestads BK |
| MV | 35 | Jarmo Myllys |  Luleå HF |
| P | 2 | Marko Kiprusoff |  Montreal Canadiens |
| P | 3 | Petteri Nummelin |  Frölunda HC |
| P | 6 | Janne Niinimaa |  Jokerit |
| P | 12 | Janne Laukkanen |  Ottawa Senators |
| P | 21 | Jyrki Lumme |  Vancouver Canucks |
| P | 23 | Hannu Virta |  Grasshopper Club Zürich |
| P | 26 | Mika Strömberg |  Jokerit |
| P | 27 | Teppo Numminen |  Winnipeg Jets |
| H | 8 | Teemu Selänne |  Mighty Ducks of Anaheim |
| H | 11 | Saku Koivu |  Montreal Canadiens |
| H | 14 | Raimo Helminen |  Malmö IF |
| H | 16 | Ville Peltonen |  San Jose Sharks |
| H | 17 | Jari Kurri |  New York Rangers |
| H | 20 | Jere Lehtinen |  Dallas Stars |
| H | 22 | Christian Ruuttu |  Frölunda HC |
| H | 24 | Sami Kapanen |  Hartford Whalers |
| H | 25 | Juha Ylönen |  Jokerit |
| H | 29 | Juha Riihijärvi |  Rauman Lukko |
| H | 37 | Kai Nurminen |  HV71 |
| H | 40 | Mika Nieminen |  Grasshopper Club Zürich |
| H | 80 | Janne Ojanen |  Tampereen Tappara |
Itä-Suomen Kemistiseura

Itä-Suomen Kemistiseura on Suomalaisten Kemistien Seuran paikallisjaosto jonka toiminta on keskittynyt Joensuun ja Kuopion alueelle. Seuran tarkoituksena on edistää kemian eri alojen tutkimusta, teollisuutta ja tunnettavuutta välttämättömänä perustieteenä.
Itä-Suomen Kemistiseuran jäseneksi voi liittyä pääseuran kautta. Varsinaiseksi jäseneksi voidaan hyväksyä henkilö, joka on osoittanut olevansa pätevä kemisti esimerkiksi suorittamalla ylemmän yliopistotutkinnon kemian alalta. Nuoreksi jäseneksi voivat liittyä korkeakouluissa kemiaa, biokemiaa tai farmaseuttista kemiaa pääaineenaan opiskelevat henkilöt.
Historia

Itä-Suomen kemistiseura perustettiin 29. syyskuuta 1977. Seuran kotipaikkana aloitti Kuopio, ja seuran perustivat kemistit Pentti Kauranen, Anitra Tenhunen ja Pekka Joutsenoja. Tili avattiin 15.12.1977 silloiseen Kuopion Osuuspankkiin. Seuran ensimmäisenä puheenjohtajana toimi Pentti Kauranen. Vuonna 1978 toiminta lähti varsinaisesti käyntiin, ja ensimmäisiin tapahtumiin sisältyi mm. Loviisan matka, syysretki sekä pikkujoulut.
Vuosien varrella seura on järjestänyt mm. yritysvierailuja, vuosijuhlia, pikkujouluja, yleisöluentoja ja erilaisia virkistystapahtumia. Seuran jäsenmäärä on vaihdellut toiminnan aikana. Enimmillään jäseniä on ollut lähemmäs kolmesataa. Vuonna 2019 jäseniä on 51.